Kapuyuak

Kapuyuak atau lipeh, adolah saranggo dari ordo Blattodea, nan tamasuak juo di dalamnyo anai-anai. Sakita 30 dari 4.600 spesies kapuyuak baubuangan jo habitat manusia. Babarapo spesies tanamo sabagai hama.

Kapuyuak tagoloang ewan kuno, dipakiroan muyang kapuyuak barasa dari periode Karbon yaitu sakita 300-350 juta taun nan lalu. Namun, muyang nan awa itu indak punyo ovipositor internal sarupo kapuyuak moderen. Ewan iko dapek dianggap sabagai saranggo umum nan indak punyo adaptasi kusuih (misalnyo muluik pangisok co muluik kutu daun atau hemiptera); inyo punyo muluik pangunyah biaso, nan mungkin tamasuak salah satu saranggo Neoptera paliang primitif nan masiah ado. Mareka taseba di mano-mano, kuaik jo mampu iduik di babagai iklim, sarupo iklim dingin Arktik inggo tropis nan paneh. Kapuyuak tropis acok bana jauah labiah gadang  daripado nan di tampek baiklim sadang. Balawanan jo kapicayoan populer, karabaik kuno kapuyuak (Blattoptera) jo saranggo sajinih lainnyo nan lah punah dari periode Karbon sarupo Archimylacris jo Apthoroblattina ukurannyo indak labiah gadang daripado ukuran spesies kapuyuak moderen nan tagadang.

Babarapo spesies, sarupo kapuyuak Jerman nan iduiknyo bakalompok, punyo struktur sosial nan kompleks tantang tampek balinduang basamo, katagantuangan sosial, transfer informasi, jo panganalan karabaik. Kapuyuak alah jadi paratian dalam budayo manusia sajak jaman klasik. Mareka sacaro populer digambakan sabagai hama nan koto, meskipun sabagian gadang spesies itu indak manganggu jo iduik di babagai habitat lainnyo di saluruah dunio.

 Taksonomi jo evolusi 
Kapuyuak adolah anggota dari Superordo Dictyoptera, nan maliputi juo anai-anai jo bilalang sambah, yaitu jinih-jinih saranggo nan daulu disangko tapisah jo kapuyuak. Kini ko, lah 4.600 spesies sarato labiah dari 460 genera alah dideskripsian di saluruah dunio. Namo ilmiah kapuyuah barasa dari bahaso Latin blatta, "saranggo nan maindar dari cahayo"; nan dalam bahaso Latin klasik marujuak indak anyo kapado kapuyuak, tatapi balaku juo kapado bilalang sambah.

 Deskripsi 
Umumnyo spesies kapuyuak baukuran sagadang ibu jari, tapi ado babarapo spesies nan labiah gadang lai. Kapuyuak tabarek di dunio adolah kapuyuak panggali raksasa Australia Macropanesthia rhinoceros, nan panjangnyo dapek mancapai  8 sentimeter (3 inci) jo bareknyo inggo 35 gram (1,2 oz). Sabanding dalam ukuran tu adolah kapuyuak raksasa Amerika Tangah Blaberus giganteus. Spesies kapuyuak tapanjang adolah Megaloblatta longipennis, nan panjangnyo dapek mancapai 97 mm (3+7⁄8 inci) jo lebanyo 45 mm (1+3⁄4 inci). Spesies Amerika Tangah jo Selatan, Megaloblatta blaberoides, punyo leba sayok tagadang inggo 185 mm (7+1⁄4 inci). Sabaliaknyo dalam skala ukuran, kapuyuak Attaphila nan iduik jo samuik pamotong daun, tamasuak salah satu spesies taketek di dunio, jo panjangnyo sakita 3,5 mm.

 Distribusi jo habitat 

 Rujuakan 

Kategori:Saranggo